‘સપના બૂક હાઉસ’ની સફળતાની ગાથા કોઈ પરીકથાથી ઓછી નથી. તેની શરૂઆત એક નાનકડી પાનની દુકાનથી થઈ હતી અને હાલમાં આટલા મોટા મુકામ સુધી પહોંચી ગઈ છે. એક નાનકડી શરૂઆતથી આજે તેનો સમાવેશ દેશનાં સૌથી મોટાં પ્રકાશન ગૃહોમાં કરવામાં આવે છે તે પણ એક પ્રેરણાદાયક વાત છે. વર્ષ 1967માં પહેલું પુસ્તક વેચ્યા બાદ તેમણે ઝડપથી પ્રગતિનો પંથ પકડી લીધો. 10 વર્ષ બાદ 1977માં તેમણે ગાંધીનગર વિસ્તારમાં જ 1200 વર્ગ ફૂટની પોતાની જગ્યા ખરીદીને રિટેઇલ આઉટલેટ શરૂ કર્યું હતું. વર્ષ 2015ની વાત કરીએ તો સપના બુક હાઉસના બેંગલુરુંમાં 8 રિટેઇલ સ્ટોર્સ સહિત કુલ 12 સ્ટોર્સ છે. આ ઉપરાંત, તેના અન્ય 3 સ્ટોર્સ ટૂંક સમયમાં શરૂ થવાના છે. હાલમાં આ જૂથ એક એવાં સ્તરે પહોંચી ગયું છે કે જ્યાં પહોંચવાનું સપનું તેના સ્થાપક સુરેશ શાહ દ્વારા જોવામાં આવ્યું હતું. સપના ઇન્ફોવેઝ પ્રા. લિ.ના સ્થાપક તેમજ સીઈઓ નિજેશ શાહ કહે છે, “અમારી સફળતા કદાચ તેમની આશાઓ કરતાં પણ આગળ નીકળી ગઈ હશે. આજે અમારી પાસે 1000 કરતાં પણ વધુ લોકોની મજબૂત ટીમ છે. અને અમારું નામ સતત સાત વખત લિમ્કા બૂક ઓફ રેકોર્ડ્ઝમાં આવી ચૂક્યું છે.”